O‘zbekiston prezidenti Shavkat Mirziyoyev 2017 yil 6 yanvarda "Ekskavatorlar va gusenitsali texnikani ta’mirlash zavodi qurish" investitsiya loyihasini optimallashtirish chora-tadbirlari to‘g‘risida"gi qarorni imzoladi. O‘zbekiston Prezidenti "O‘zbekiston temir yo‘llari" AJning Sirdaryo shahridagi "O‘ztemiryo‘lmashta’mir" unitar korxonasi vagon-g‘ildirak ustaxonalari negizida ekskavatorlar va gusenitsali texnikani ta’mirlash zavodini qurish taklifini ma’qulladi. "O‘zbekiston temir yo‘llari" 29 mln dollarlik bu investitsion loyihani avval Guliston shahrida amalga oshirmoqchi edi.